700 demonstrerte mot skytingen på Grønland

Omlag 700 personer detok fredag ettermiddag i en demonstrasjon mot politiet. Den kom som en reaksjon mot skyteepisoden på Grønland 18. september.

Henrik Arneberg

9. okt. 2015 16:25 Sist oppdatert 30. oktober 2015

Demonstrasjonen startet klokken 15 på Grønlands torg. Kl. 15.30 gikk gruppen til Stortinget, hvor blant annet Organisasjonen Mot Offentlig Diskriminering (OMOD) og andre organisasjoner holdt appeller.

Ifølge politiet deltok cirka 700 personer.

BAKGRUNN: Kvinne skutt av politiet

— Vi er samlet for å støtte moren som ble skutt, sier initiativtager Said Amir til Osloby. — Vi er samlet for å støtte moren som ble skutt, sier initiativtager Said Amir til Osloby.

Holder plakater med kvinnens navn på

— Målet er mer fokus på hva som egentlig skjedde før og etter skytingen. Vi har respekt for politiet, men trenger mer informasjon i denne saken, sier han.

De fleste oppmøtte er norsksomaliere.

AD2Q0150-20151009-155210-97F21A_doc6mlvm833afaz52zt2hd-UmwvCSgWUh.jpg Ørn E. Borgen

Mange holder plakater der det uttrykkes støtte til kvinnen (39) som ble skutt av politiet fordi hun skal ha vært i ferd med å hugge etter et barn. Hun er nå siktet for drapsforsøk.

I tillegg hadde flere medlemmer fra organisasjonen Nye SOS rasisme møtt opp. De holdt appeller og hadde medbrakte flagg.

— De er ikke medarrangører av demonstrasjonen, men har vært med for å støtte opp under budskapet, sier Said Amir.

Sondre Sæbjørnsen i SOS rasisme mener imidlertid at organisasjonen er medarrangører.

— Vi er medarrangører. Vi er med på dette fordi vi har snakket med kritiske vitner som har andre oppfatninger av det som skjedde med kvinnen enn det som har kommet frem i mediene, sier han.

Demonstrasjonen startet på Grønland fredag klokken 15. Demonstrasjonen er en reaksjon på at politiet skjøt en norsk-somalisk på Grønland for tre uker siden. Kvinnens navn på plakatene er pikselert av Aftenposten. Henrik Arneberg

Somalisk Velferdsforening krever svar

I en pressemeldingen Somalisk velferdsforening sendte ut fredag morgen står det at miljøet reagerer sterkt på hendelsen. Foreningen etterlyser svar på følgende:

Politimannen som skjøt kvinnen er fortsatt i tjeneste. Hvorfor er han ikke tatt ut av tjeneste?

Hvorfor sa politimesteren i pressemeldingen at tjenestehandlingen var lovlig før etterforskningen av saken startet?

Den skuddskadede småbarnsmoren ble båret ut som en søppelsekk av politimenn og plassert i en politibil. Hvorfor ventet ikke politiet på ambulansen og helsepersonell?

Politiet mente skaden var moderat på et tidlig tidspunkt i hendelsen, vi lurer på når og hvordan de fikk greie på helsetilstanden til offeret?

Flere viktige vitner har ikke blitt avhørt i saken og ble avvist selv om de ønsket å bidra med opplysninger i saken. Hvorfor?

Mange på Grønland frykter at politiet kan bruke våpen igjen og at liv kan gå tapt.

AD2Q0110-20151009-154609-36359E_doc6mlvjjcyw9fwqidm2hf-4BvTd3apC4.jpg Ørn E. Borgen

Politiet: God dialog

Innsatsleder Brian Skotnes ved Oslo politidistrikt opplyser at det er Somalisk velferdsforening som har søkt om tillatelse til å gjennomføre demonstrasjonen. Han roser arrangørene.

— Det har ikke vært noen episoder knyttet til demonstrasjonen. Jeg vil rose velferdsforeningen for god gjennomføring. Vi opplever god dialog og at de hatt alle nøvendige tiltak på plass, sie Skotnes.